Ի ուրախություն մեզ՝ Դուքենդոն մարզադպրոցներ ունի նաև Հայաստանից դուրս, որտեղ քիչ չեն նաև այլազգի մարզիկները: Հայաստանում և նրանից դուրս ստեղծված են բոլոր հնարավոր պայմանները մարզիկներին ապահովելու մարտարվեստի բարձրակարգ ուսուցմամբ: Բոլոր մարզիչներին տրվում է լիցենզիա 1-2 տարով: Մշակված են նոր մանկավարժական մեթոդներ, վարժությունների նոր համադրություն, որոնք կիրառվում են մարզաձևը մերօրյա սերունդին փոխանցելու համար: Մարզվել կարող են 4-ից բարձր տարիքային երեխաները, երբ արդեն ունակ են մտածելու: Իսկ առավել բարձր տարիքում երբեք էլ ուշ չէ սկսելու համար: